Conte créole - Konpe Zanba e konpe Lapen
Contes créoles Fouyota Kréyol N°1 Oktob 84
Bulletin publié par l'association culturelle pour la promotion et la diffusion des études créoles en Guadeloupe.
On ti sanblé pou sové fos é voyé kréyol monté.
On ti kont an tan lontan, pou Pou rafréchi tanndé a sonjé an nou
Photo © Zananas. KONPE ZANBA E KONPE LAPEN
Konpè ZANBA ki té on sakrè mal lous
Toujou paré pou pran an dous
Tout ti yèt a ti konpè a-y Toutlèdmannyè i séré ba-y Konsidéré kon zanmi a-y
Toujou ka pri an zatrap a-y
Mé fout ! Konpè LAPEN pli kouyonnè
Menm si ti zèglèt a-y tout fyètè
I dégouti pou tout krédi I ka fraksé tout ti kô a-y
Pou pran savan a konpè a-y Plyé-y an toch Mété-y an poch Pou fè moun ri konpè ZANBA
On jou maten an plen lanmè Tèlman tan la paté kagou
Yo pran kaskou é kayakou
Yo vin rivé sòti la pèch Yo fin ralé kannot an flèch Chak konpè la konté ta yo Yo séparé yo pran pannyé Ranpli pwason toutjan pwason Yo fann an dé tout la trenn la Egal an pyèt é an modan bita bita Lapen gadé i pli fonté I chèché bab
pou-y pé graté
I lonviyé ta konpè a-y
I di fo mwen kenbé pa bray !
Pou fè-y ladjé tout pwason la Mé jodi la Ki fent mwen kay touvé pou bay
Ki fent anko ?
LAPEN chayé chaj a-y I fè kon gran doktè I fè pa chimen chyen Pou-y périvé pli vit ki lè Pou-y pé rivé an ti kaz la I fann an flèch adan on kout zyé Kon si séplon ki pran-y an ren Avan batzyé i rouviré An ko a gro konpè ZANBA
Kon mas a kon é vyé fèblan I envanté on sakré plan
Gadé ki jan Lapen Ka fouté konpè a-y o zabwa
ZANBA li menm a-y a tou a-y
Djè kon pikan ki pilooné Ka siflé ti siflé a-y né a-y lévé Ka bat ti razyé a-y San menm krazé pikwa si lèspri a-y I ka maché ti maché a-y San gran gouyé i ka roulé I ka roulé kon sa ki byen félé
Kon bolkoko pépa fè plis Pat a-y godich kon chat a pis I ka roulé I ka roulé Zanba ralé on bout chimen On gran chimen anba bwa la Ka vin fè bababap èvè on mo On mo tout longè a-y an chimen la Kè a-y fè bibidimbo an boyo a-y i sonjéti konpè a-y Latran
blad vin pou anparé tout kakas a-y Zyé a-y vin gro ! Mo la sétépotré a konpè a-y Yo ka sanm kon dé gout dlo Evè i pran tout san fwa a-y Davwa konpè LAPEN
Paka jen pran chimen lasa
Mézanmi fout Zanba rélé ! Mi on bèl lapen I gra épi épé I pa mèg kon konpè an mwen Mwen téké fè on kalité Kolonbo lapen épi diri Mé apa pousa pou mwen pèd tan Sa patini vyann Pou mwen rimé anba dé dan Zanba ka vin razé on ti chimen Lè-y ka vin rousoti si on not lapen
Pli mo ki anko ki lapen la Ki téka fè kè a-y soté la Konpè ZANBA mété sèryé evè i mété-y ka bougonné — Mésyézédam apa kouyonnad
Sé lépidémi ki dan la rad ?
Tout mal lapen ka mo jodi Mé pou mwen yo pa kay pouri Sa mwen konnèt, mwen menm konnèt Sé dé lapen la sa ki té fo mwen
Mwen kay fè bon kolonbo
Dansé polka épi tango Anba mizik a dan an mwen Mwen ké tini pwason pou tout mwa la Jistan konpè envité mwen Pou ay roufè dé kout la senn Zanba mété pannyé atè Lévé LAPEN pa dé zorèy Ba-y on balan pou-y lonviyé Komen moso i kay Haché Evè, si paké pwason a-y la I lonji tout ko a lapen la Evè gran pokosyon Zanba hosé kilot ZANBA graté kabèch ZANBA bat bò si bò Pou-y a- poté lòt jibyé la o bò Ayayay mésyé !
Krik sé krik Krak sé krak Zanba ka touné won Zanba ka touné won Katouné kon boul a biya I pa ka touvé lapen I di : - Gadé sa ka rivé mwen Sété konpè LAPEN ! Ki téka fè lanmò kon chyen !
Konpè ZANBA fann kann viré Pou-y pé sové tout pwason la Mé asiré paté pétèt Dé men a-y menm téka raché tèt I té two ta pwason pala Konpè LAPEN lévé an pannyé la Konpè ZANBA anki rété San douvan san dèyè Ka manjé tout nanm a-y
Adan on salad anrajé I pito téka byen kalkilé Ki jan i tépélésé Lapen dépouyé-y kon rat konsa
On piti pis a gal konsa.